jkorsvik/nowiki_second_scrape_merged huggingface dataset:
Ættesamfunn

Ættesamfunn blir gjerne brukt om de gamle norrøne samfunn.
Det betyr at det er ætten som er samfunnets 
grunnsten eller viktigste element. Det var ættens ansvar
først og fremst å ta vare på ættens medlemmer, og å sørge for
at ættens interesser ble ivaretatt. Til dette hørte også
ættens plikt til å ta hevn over urett som var blitt begått
mot ættens medlemmer.
I det moderne samfunn betyr ætten mindre, idet staten har
tatt over mange av ættens oppgaver, plikter og ansvar.
Pga inngifte var ættesamfunnet kjent med innfløkte situasjoner med motstridende forpliktelser. De islandske høvdingene Snorre og Steintor lå i strid: «Det ble en kvass strid. Steintor var fremst i sin flokk og hogg til begge sider...Han søkte hardest inn på Snorre. Styr Torgrimsson gikk også djervt på sammen med Steintor, sin frende [de var beslektet i annet og tredje ledd], og drepte snart en mann i flokken til Snorre [sin tidligere svigersønn]. Da Snorre så det, sa han «Slik hevner du Torodd, dattersønnen din, som Steintor har gitt ulivssår? Du er den største niding!» Styr svarte: «Det skal jeg snart bøte.» Så snudde han skjoldet og gikk over til Snorres flokk, og drepte en av sønnene til Steintor.»For ætten var familien av stor viktighet, men i det norrøne samfunnet ser vennskap likevel ut til å ha veid tynge enn slektskap. Dette kommer tydelig til uttrykk i Håvamål, som er opptatt av å gi råd om vennskap, men nevner lite om slektskap. For folk flest var vennskap med høvdingen av størst viktighet i hverdagen. Frendene (= slektninger inntil tredje ledd) var av mindre betydning. Ofte bodde de langt unna og var til liten hjelp om en tvist skulle oppstå. Uttrykket «de var frender og venner» viser tydelig at man ikke tok støtte fra ætten for gitt.


== Referanser ==
Hevn

For filmen, se Hevn (film)
Hevn er en form for negativ gjengjeldelse, at vondt gjengjeldes med samme mynt.
I det moderne samfunn er alvorlige former for hevn, som blodhevn, langt på vei forsvunnet. I norrøn tid fikk man ikke sette seg i død manns høysete før han var hevnet.I Andre Mosebok 21,23-25 innskjerpes det at «skjer det en skade, skal du bøte liv for liv, øye for øye, tann for tann, hånd for hånd, fot for fot, brannsår for brannsår, flenge for flenge, skramme for skramme.» Men var det en trell som fikk ødelagt øyet eller mistet tannen, holdt det å gi ham eller henne friheten.Francis Bacon beskrev hevn som en type «vill rettferdighet» som krenker loven ved å sette den til side.Ifølge Immanuel Kant sørger hevnen for at balansen i universet gjenopprettes.


== Referanser ==


== Se også ==
Represalier
Blodhevn, æresdrap
Øye for øye
Nemesis, gresk hevngudinne
Retributivisme
Pasifisme
Bamako

Bamako er hovedstaden i Mali og har en befolkning på ca. 1 809 106 (2009). Byen ligger ved Nigerelven i den sørvestlige delen av landet. Bamako er landets administrative sentrum, og er en viktig havneby og et regionalt sentrum for handel. Hovednæringene er tekstiler, bearbeidet kjøtt, fiske og metall. Fiskenæringen i Bamako foregår i elven Niger som renner igjennom byen. Bamako er den største byen i Mali etter befolkning og ble i 2006 estimert til å ha den raskest økende befolkningsveksten i Afrika og den sjette største i verden. Bamako er den syvende største byen i Vest-Afrika bak Lagos, Abidjan, Kano, Ibadan, Dakar og Accra. Navnet Bamako kommer fra språket Bambara og betyr krokodilleelv. [1]


== Populærkultur ==
Bamako fungerer som bakgrunn for en film av samme navn  regissert av Abderrahmane Sissako. Filmen fremstiller en rettssak som tar plass i Bamako, samtidig som den viser det daglige livet i byen. Midt i rettssaken argumenterer de to sidene om hvorvidt det er Verdensbanken, Det internasjonale pengefondet eller muligens korrupsjon som er skyld i de økonomiske problemene i mange afrikanske land. Filmen ble lansert på filmfestivalen i Cannes i 2006, og ble den første vinneren av Europarådets filmpris ved Istanbuls internasjonale filmfestival i 2007.


== Ambassade ==
Norge er representert med ambassade i Bamako, som ble opprettet i september 2017. Ambassaden ligger på halvøya Cité du Niger, Bamako.


== Bydeler ==
Hippodrome
Korofina
Badalabougou
Bamako Coura
Djicoroni
Baco Djicoroni
Missira
Médina Coura
Bankoni
Magnambougou


== Vennskapsbyer ==
 Angers, Frankrike
 Bobo-Dioulasso, Burkina Faso
 Dakar, Senegal
 Leipzig, Tyskland
 Rochester, USA
 São Paulo, Brasil


== Referanser ==
Tersin

Tersin er i metrikken en strofeform som består av tre linjer med enderim som kjeder strofene i hverandre etter mønsteret aba bcb cdc osv. (kjederim).
Den mest kjente tekst skrevet i tersiner (italiensk: terza rima) er Dantes La Divina commedia. Her har rimsetninga den virkningen at strofene griper inn i hverandre og driver beretinga framover. Dessuten har den trelinja strofen en parallell i den guddommelige treenigheten.
Hos Dante har verselinjene elleve stavinger (italiensk: endecasillabo).
Politiken

Politiken er en dansk dagsavis. Den ble grunnlagt 1. oktober 1884 i København av Viggo Hørup (1841-1902), Edvard Brandes og Hermann Meyer Bing.Fra 1875 hadde Edvard Brandes og Viggo Hørup arbeidet i Venstres hovedorgan Morgenbladet. De nevnte ikke N.F.S. Grundtvigs 100-årsdag, men dagen etter rakket Brandes ned på ham i en artikkel. I november 1883 unnlot de å omtale Luthers 400-årsdag. Da måtte de fratre, men stiftet i stedet Politiken som «organ for den høyeste opplysning til det danske folk». Avisen kom til å stå for bitende angrep på kirke og kristendom, og øvet påvirkning på både borgerskap og arbeiderbevegelsen. Partiet Venstre ble etter hvert delt i «Det danske Venstre» og Hørups «Folketingets Venstre» («europeerne») som i 1905 tok navnet Radikale Venstre.16. mai 1905 ble en ny sjanger skapt da den første kronikken stod på trykk i Politiken. Den var skrevet av Georg Brandes. Den nye redaktøren, Henrik Cavling (1858-1933), introduserte avisen i nytt format, med en tredjedel kuttet av lengden, men sidetallet utvidet fra 4 til 8 sider. Tidligere stod artiklene tilfeldig, nå fikk hver side tildelt sitt særlige stoff. Avisen ble mer ryddig, men noen lesere hevdet at maskinen kuttet avissidene så de fikk en sagtakket underkant som skar i buksene når de leste avisen på trikken. En fiskerkone ved Gammel Strand skal ha ropt: «Hva ska’ vi nå pakke torsken inn i?» Men redaktør Cavling var mer bekymret for at arbeiderne nå ville foretrekke Social-Demokraten, siden de var vant med å bruke de lange avissidene som bordduk.Avisen utgis av JP/Politikens Hus A/S, der JP er en forkortelse for konkurrenten Jyllands-Posten. Det samme selskapet utgir i tillegg Ekstra Bladet, som første gang utkom i 1904 som et tillegg om den japansk-russiske krig. 


== Referanser ==


== Se også ==
Liste over danske aviser


== Eksterne lenker ==
(da) Offisielt nettsted 
(en) Politiken (Danish newspaper) – kategori av bilder, video eller lyd på Commons 
Dagbladet Politiken
Tioman

Tioman er en forholdsvis liten øy, 20 km lang og 12 km bred, utenfor østkysten av Malayahalvøya. Øya tilhører Malaysia. Turisme er den viktigste næringsveien på øya, som for det meste er skogkledt men omkranset av koraller.
I 1958 ble filmen South Pacific spilt inn her, og en gang på 1970-tallet kåret Time Magazine Tioman til en av verdens 10 vakreste øyer.


== Eksterne lenker ==
Bilder fra Tioman
Chaimite

Chaimite er et pansret personellkjøretøy med fire hjul fra portugisiske BRAVIA.  Det ble utviklet på 1960-tallet og finnes i en rekke varianter.


== Bruk ==
Chaimite blir i hovedsak brukt av den portugisiske hæren, som bruker modellene V-200 og V-600. Fram til 1980-tallet ble også V-500 med SS-11-missiler i bruk, men er nå tatt ut av tjeneste. Chaimite ble også brukt av den portugisiske marinen fra sent i 1960-årene til tidlig i 1980-årene.
Distikon

Et distikon (gresk: «tolinjet») er i klassisk gresk metrikk en strofeform som består av ett heksametervers og ett pentametervers.
Formen var særlig brukt i klagesanger (elegier), som bestod av et varierende antall såkalte elegiske distika.
Cadillac Gage Commando

Cadillac Gage Commando er en serie amerikanske pansrete personellkjøretøyer med fire hjul.  Det ble utviklet på 1960-tallet og finnes i en rekke varianter.


== Varianter ==
V100
V150
V150S
V200
V300


== Eksterne lenker ==
(en) Cadillac Gage Commando – kategori av bilder, video eller lyd på Commons 
Global Security - M706 / V-100 Commando
Squadron Signal Cadillac Gage V-100 Commando
Commando V-150 Armored Car video
AV Technology Dragoon

Dragoon er en serie pansrede personellkjøretøyer med fire hjul fra amerikanske AV Technology.  De ble utviklet på 1970-tallet og finnes i en rekke varianter.  Drivverket bruker deler fra M113 og amerikanske 5-tonns militærlastebiler.
Kjøretøyet er i bruk i Thailand, Tyrkia, USA og Venezuela.


== Varianter ==
Dragoon 300 [20mm Turret]
Utstyrt med tomanns tårn med 20 mm maskinkanon.
Dragoon 300 [25mm Turret]
Utstyrt med tomanns tårn med Bushmaster M242 25 mm maskinkanon.
Dragoon 300 [25mm Turret Variant 1]
Med 25 mm kanon i våpenstasjon.
Dragoon 300 [90mm Turret]
Med tomanns tårn med 90 mm kanon.
Dragoon 300 [Recoilless Rifle carrier]
Versjon med flere rekylfrie kanoner.
Dragoon 300 ACV
Kommandovogn.
Dragoon 300 LERO
Observasjonskjøretøy.
Dragoon 300 Trailblazer
Versjon for signaletterretning.
Dragoon LFV-40
Utstyrt med enmannstårn med 12,7 mm maskingevær og 40 mm granatkaster.
Dragoon LFV-50
Utstyrt med enmannstårn med 12,7 mm og 7,l62 mm maskingevær.
Dragoon LFV-90
Med tomanns tårn med 90 mm kanon.
Dragoon LFV-APC
Pansret personellkjøretøy.
Dragoon LFV-MEWS
Versjon for elektronisk krigføring, utstyrt med Teampack.
Dragoon LFV-RMD
Fjernstyrt versjon for minerydding.
Patroller
Politiversjon.
Patroller [Variant 1]
Politiversjon utstyrt med rambukk.


== Se også ==
Cadillac Gage Commando – en noe mindre konkurrent
BOV-VP

BOV-VP er et pansret personellkjøretøy fra Jugoslavia.  Det er en variant av en hel serie av kjøretøyer som heter BOV.  Det har fire hjul, og et mannskap på to i tillegg til plass til åtte infanterister.  


== Varianter ==
BOV-VP
Det ble tatt fram spesialt for bruk av militærpolitiet.  Også kjent som BOV-VP M-86.
BOV-VP [Variant 1]
Sikkerhetsstyrke-variant med stålskjold på MG-ringen.
BOV-VP [Variant 2]
Sikkerhetsstyrke-variant med åpen MG-montasje og lyskaster.
BOV-VP [Variant 3]
Sikkerhetsstyrke-variant med bare stålgitter over frontruta.
BOV-VP [Variant 4]
Sikkerhetsstyrke-variant uten gitterpansring mot hulladninger.
BOV-VP [Variant 5]
Sikkerhetsstyrke-variant med høyttalere.
Kader Fahd

Kader Fahd er en serie pansrede personellkjøretøyer med fire hjul laget av tyske Thyssen Henschel.  De første eksemplarene ble levert til det egyptiske militæret i 1986.


== Eksterne lenker ==
Beskrivelse fra www.armyrecognition.com (fransk)
Military-today.com: Beskrivelse (engelsk)
BDX

BDX er et belgisk pansret personellkjøretøy med fire hjul, utviklet av Beherman Demoen.  Det ble utviklet på 1970-tallet og er i tjeneste med flere politi- og militærstyrker.


== Kilder ==
Jane's Armour and artillery 1997-98, ISBN 0-7106-1542-6
Folkbladet

Folkbladet er en frittstående, sosialdemokratisk dagsavis som utgis i Norrköping i Sverige. Avisen ble grunnlagt i 1905. På begynnelsen av 2000-tallet ble avisen kjøpt opp av konkurrenten Norrköpings Tidningar, og er nå en del av NT-konsernet. 
I tillegg til Norrköping har avisen stor utbredelse i Finspång. 


== Eksterne lenker ==
http://www.folkbladet.se/
Norrköpings Tidningar

Norrköpings Tidningar er en svensk dagsavis med sitt viktigste nedslagsfelt i det østlige Östergötland.
Avisen ble grunnlagt 14. oktober 1758 under navnet «Norrköpings Weko-Tidningar», og er den eldste av Sveriges eksisterende dagsaviser. Aviser har kommet ut seks dager i uken siden 1871. I 1959 kjøpte avisen opp konkurrenten Östergötlands Dagblad, og avisene ble slått sammen til «Norrköpings Tidningar-Östergötlands Dagblad».
I dag er avisen eid av det svenske NT-konsernet.
Avisen har et opplag på ca. 49 500 på hverdager (2003).


== Eksterne lenker ==
Offisielt nettsted 
(en) Norrköpings Tidningar – kategori av bilder, video eller lyd på Commons
Englands flagg

Englands flagg består av et rødt georgskors på hvit bunn. 
St. Georg ble Englands vernehelgen i det 13. århundre, og det røde korset ble brukt av engelske korsfarere (opprinnelig tilhørte det røde korset på hvit duk franskmennene, mens de engelske brukte hvitt kors på rød duk, men dette ble etter hvert byttet om). Det hevdes ofte å være et av de eldste symbolene for kongeriket. Det var likevel først på 1500-tallet at Georgskorset vant fram som Englands nasjonalflagg. I forbindelse med reformasjonen ble symboler og flagg for Englands øvrige helgener avskaffet. Den første dokumenterte bruk av det hvite flagget med rødt kors som det eneste flagg brukt til sjøs er fra 1545.
Flagget har proporsjonene 3:5, og de røde stripene i korset har en bredde på 1/5 av flaggets høyde.
Englands flagg inngår som en del av Union Jack, som er Det forente kongerike Storbritannia og Nord-Irlands nasjonalflagg. Det engelske flagget brukes i en rekke uoffisielle sammenhenger. Ved idrettsarrangementer der de forskjellige nasjonene i unionen stiller egne lag, brukes det i praksis som et nasjonalflagg.
På sjøen er flagget rangflagg for admiraler og kan derfor bare føres av et skip hvor en admiral er om bord. Unntaket er skip og båter som var med under evakueringen av Dunkerque, som kan føre det som et lite baugflagg.
Flagget ble også benyttet på Guernsey, men fikk der i 1985 tillegg av et indre gult kors. Dette benyttes som sivilt flagg for øya. Handelsflagget er en britisk red ensign med det gule korset i flaggets frie ende.
Georgskorset er et utbredt symbol i europeisk sammenheng. Også byene Milano, Genova og Barcelona fører rødt kors på hvitt. 


== Se også ==
Guernseys flagg


== Eksterne lenker ==
(en) Flags of England – kategori av bilder, video eller lyd på Commons
Georgskors

Et georgskors, eller St. Georgs kors har navn etter St. Georg som bl.a. er Englands vernehelgen. Georgskors er formet som et likearmet kors med armer som smalner tydelig innover mot midtpunktet. Korset skiller seg fra malteserkorset ved at georgskorset – i motsetning til malteserkorset – ikke har innhakk ytterst i korsarmene.
Nærliggende korsformer er utskrådd kors som i fylkesvåpenet Rogaland og kommunevåpenet Klepp, samt utbøyd kors som i Trøndelags og Verdals våpenskjold.
«Georgskors» er også navnet på korset i Englands flagg med rette kanter og som har en vertikal og en horisontal arm som krysser hverandre på midten av begge armer. Den horisontale armen er noe lenger enn den vertikale; forholdet er noe avhengig av hvor det er avbildet. Et slikt rettkantet georgskors er dermed likt et gresk kors, men skiller seg fra dette ved at georgskorset går helt ut til sidekantene til et flagg eller skjold. Dette georgskorset er dermed såkalt «gjennomgående», mens det greske korset er «svevende».
Flagget til Georgia har ett engelsk georgskors midt på og et smalnet georgskors mellom hver korsarm.
Det engelske georgskorset med rette kanter, inngår i flagg og våpen for blant annet byene Barcelona, Milano, Genova, Freiburg og Montréal.
Begge typer georgskors finnes i flagg, våpenskjold, logoer, varemerker, segl og andre kjennetegn, samt i mønster og annen design. De finnes i de fleste land med europeisk heraldikk og allerede fra middelalderen.
Det smalnede georgskorset finnes også som ordenstegn for noen fortjenesteordener. 
Kjente slektsvåpen med smalnede georgskors, er bl.a. for den britiske familien Barclay som har grener i mange land, bl.a. i de skandinaviske, de baltiske, Tyskland og Russland. Det norske slektsvåpenet Meidell har bl.a. slike kors som skyldes inngifte med Barclay.


== Litteratur ==
Hans Cappelen: «Norske slektsvåpen», Oslo 1969 (2. opplag 1976)
Herman L. Løvenskiold: «Heraldisk nøkkel», Oslo 1978
Hans Cappelen og Knut Johannessen: «Norske kommunevåpen», Oslo 1987 (med senere tilleggshefte)
Harald Nissen og Monica Aase: Segl i Universitetsbiblioteket i Trondheim, (Trondheim 1990)Carl-Alexander von Volborth: «Alverdens heraldik i farver», Politikens Forlag, København 1972 (oversatt av Sven Tito Achen)
Ottfried Neubecker: «Heraldik. Kilder, brug, betydning», København 1979 (oversatt og bearbeidet for Skandinavia av Nils G. Bartholdy)
Kosmos

Kosmos er i vanlig forstand et ordnet eller harmonisk system. Begrepet har sin opprinnelse fra det greske begrepet κόσμος i betydningen «ordnet verden» og er det motsatte konseptet av kaos. I dag benyttes begrepet vanligvis som et synonym til ordet universet (i betraktningen av sitt ordnete aspekt). Ordene kosmetikk og kosmetologi (det som har med skjønnhet å gjøre) har sine opprinnelse fra samme ordrot. På russisk og bulgarsk betyr ordet kosmos ganske enkelt «rom» i betydningen verdensrommet. På kinesisk (mandarin) er kosmos oversatt som yuzhou, noe som i tilbakeoversettelse bokstavelig betyr «rom-tid» (yu = rom + zhou = tid).
Kosmos i forståelsen som «orden» har sin bakgrunn i at stjernehimmelen og jorden var ordnet etter et system hvor stjernene kunne sees å bevege seg helt jevnt og regelmessig over himmelhvelvingen. Det samme gjaldt solen og månen, som sto opp og gikk ned til helt regelmessige tider, slik at deres bevegelser ble brukt som grunnlag for tidsregningen og kalenderen.


== Filosofi ==

Så langt vi vet var Pythagoras den første filosof som benyttet begrepet kosmos for universet, muligens fra anvendelse til den stjerneklare himmelhvelvingen.
Russisk kosmisme er en kosmosentrisk filosofisk og kulturell bevegelse som oppsto i Russland tidlig på 1900-tallet.
Kosmisme er en litterær filosofisk posisjon som hevder at menneskeheten er en ubetydelig aspekt av universet ved at denne i beste fall er likeglad og kanskje til og med også fiendtlig. Denne filosofien, utforsket av forfattere som H.P. Lovecraft (tidvis hevdet å være den som opprinnelige fremmet kosmisme) og senere forfattere som representerte trosforestillingene i litterære bøker som Haikerens guide til galaksen.
Tørrlasteskip

Tørrlasteskip eller bulkskip er betegnelsen på skip som frakter tørr last som ikke er pakket i enheter. Dette er til forskjell fra tankskip som frakter flytende last og stykkgodsskip som frakter last pakket i mindre enheter.
På verdensbasis omfatter de største handelsvarene for tørrlasteskipene blant annet malm, kull og korn.

Skipene deles gjerne inn etter størrelseHandysize opp til  35 000 dødvekttonn
Handymax  opp til  55 000 dødvekttonn (også kalt Supramax)
Ultramax  opp til  65 000 dødvekttonn
Panamax   opp til  80 000 dødvekttonn
Aframax   opp til 120 000 dødvekttonn
Capesize  opp til 200 000 dødvekttonn


== Gjenkjennelse ==
Tørrlasteskipene gjenkjennes gjerne på flate, kasseformede luker på dekk, dette er typisk for OHBC-varianten.  Lukene dekker som regel fra fire til sju lasterom.  Lukene er enten todelte over hvert rom og åpner ut mot skutesiden.  Ellers brukes lukekasser satt sammen til et trekkspill over hele lasteområdets lengde.
Handysize- og handymaxskipene har ofte egne kraner på dekk som brukes på hvert par med lasterom, mens de større skipene lastes og losses fra land. Av økonomiske grunner så gir det kun mening å benytte skip med egne kraner på mindre havner som ikke har egne kraner, noe som er mer vanlig i tynnere befolkede områder.


== Norske redere ==
Norske redere har tradisjonelt vært sterkt representert innenfor dette segmentet. To store aktører i dag er Torvald Klaveness-Gruppen og børsnoterte Golden Ocean Group med John Fredriksen som hovedeier.
Snyltehatter

Snyltehattene tilhører skivesoppslekten Asterophora, og snylter på andre sopper. 
Snyltehatter fins i Norge, men er sjeldne. Snyltehatter er uspiselige. 


== Eksterne lenker ==
(en) Snyltehatter i Encyclopedia of Life 
(en) Snyltehatter i Global Biodiversity Information Facility 
(no) Snyltehatter hos Artsdatabanken 
(sv) Snyltehatter hos Dyntaxa 
(en) Snyltehatter hos Index Fungorum 
(en) Snyltehatter hos MycoBank 
(en) Snyltehatter hos NCBI 
(en) Kategori:Asterophora – bilder, video eller lyd på Wikimedia Commons 
Asterophora (Fungi) – detaljert informasjon på Wikispecies
Daktyl

En daktyl eller daktylos (gresk: dáktylos, «finger») er en versefot som består av en trykktung stavelse etterfulgt av to trykklette, som i dáktylos eller byene.
I klassisk gresk diktning er en daktyl en lang stavelse etterfulgt av to korte.
Se også:

Jambe
Troké
Anapest


== Referanser ==
Sfinx

Sfinx eller sfinks kan referere til

Sfinks, et fabeldyr i Midtøsten og middelhavsområdet, blant annet avbildet i egyptiske monumenter
Sfinx (band), rumensk rockeband
Sfinx (blad), norsk vittighetsblad
Sfinx (konfekt), konfektmerke fra Nidar
Sfinx (psevdonym), psevdonym brukt av den norske journalisten og forfatteren Edle Hartmann Schjødt
Troké

En troké (gresk: τροχαῖος, trokhaios) er en versefot som består av en trykktung stavelse etterfulgt av en trykklett, som i rope, tenke, eller paradoksalt nok jambe (som er en motsatt versefot).
I klassisk gresk diktning består en troké av en lang stavelse etterfulgt av en kort.
Se også:

Jambe
Anapest
Daktyl


== Referanser ==
Kaos (filosofi)

Kaos (gresk χάος, chaos, «avgrunn», «svelg») er en tilstand av fullstendig forvirring og mangel på orden. En situasjon der en ikke har mulighet eller store vanskeligheter med å kontrollere og bringe stabilitet er dermed kaotisk.


== Filosofi ==
Innenfor gresk mytologi betydde kaos mørke og den uorden som gikk forut for gudenes opprettelse av den verdensordningen som het Kosmos. Kosmos betyr «orden» og er det motsatte konseptet av kaos. Kaos var et viktig konsept innen greske mytologi da perfeksjon var idealet, og kaos oppstod når gudene forstyrret orden på jorden. Kristendommen har en liknende tolkning – Satan og demoner forstyrrer orden på jorden, og dette blir sett på som opphavet til ondskap. Den greske mytologiens syn på orden og kaos har preget den vestlige filosofien i lange tider, der en så for seg et hierarki med perfeksjon på toppen og kaos på bunnen. 
Enkelte østlige filosofier hevder derimot at verden bestod av en balanse mellom orden og uorden. De er likestilte i betydning, og en overvekt av orden er uheldig. Moderne vitenskap har en liknende tolkning av dette bildet. Forsøk viser at dersom et system har for mye orden, for eksempel et datasystem, vil det være sårbart for endringer. Dersom noe nytt kommer inn i systemet vil det danne seg en ny uorden, mens et system med mindre orden vil akseptere endringene, fordi det allerede inneholder en form for uorden, og blir en del av systemet.


== Se også ==
Anarki, en politisk tilstand som kan betraktes som kaos
Khaos, i gresk mytologi den opprinnelige eksistenstilstand fra hvor de første gudene oppsto
Ginnungagap, avgrunn (kaos) i norrøn mytologi
Kosmos


== Referanser ==
Jambe

En jambe (gresk: ἴαμβος, ïambos) er en versefot som består av en trykklett fulgt av en trykktung stavelse, som i ordene «figur» eller «troké». Et versemål som består for det meste av jamber, kalles et jambisk versemål.

I klassisk gresk litteratur består jamben av en kort stavelse etterfulgt av en lang.
Ordet kan kanskje knyttes til gudinnen som Homer kalte Iambe, og som tjente hos kongen i Eleusis. Iambes vitser og kvikke replikker hjalp Demeter ut av den dype sorgen som tynget henne mens hun lette etter sin datter Persefone, som Hades hadde bortført til underverdenen.Et versemål bygget på dobbeltjambe lå nært opp til gresk talespråk, og var derfor velegnet til improvisasjon. Det ser ut til at improviserte, jambiske vers var i bruk fra oldtiden til en rituell utskjelling som inngikk i fruktbarhetskulten med sentrum på Demeters øy Paros. I gresk folketro tenkte man seg at grove ord og ordspill kunne avverge mørkemaktene. Den mest kjente jambedikteren er Arkhilokhos, oppvokst nettopp på Paros.Horats tok også jambediktningen i bruk mot seg selv, som når han beskriver seg selv:

Kom her og kikk på mitt glinsende fett.
Her kan du se en gris fra Epikurs store flokk!


== Referanser ==


== Se også ==
Troké
Anapest
Daktyl
Arkhilokhos
Osorno (vulkan)

Vulkanen Osorno ligger mellom innsjøene Lago Llanquihue og Lago Todos Los Santos i den chilenske regionen Los Lagos. Vulkanen er 2660 moh.